4. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ และบริษัทร่วม

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

4.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

จากการเป็นผู้ผลิตเส้นใยเรยอนเพียงรายเดียวในประเทศ บริษัทฯ
จึงสามารถรองรับความต้องการเส้นใยเรยอนในตลาดภายในประเทศทั้งหมดตลอดมา
และยังเป็นการส่งเสริมให้ผู้ผลิตภายในประเทศทำการผลิตผลิตภัณฑ์ที่เพิ่มมูลค่าสำหรับอุตสาหกรรมสิ่งทอ
ด้วยการติดตั้งเครื่องจักรใหม่ บริษัทฯ ได้เริ่มจำหน่ายเส้นใยเรยอนพิเศษที่มีชื่อว่า – “เบอร์ล่า
โมดาล” ในตลาดโลก ซึ่งได้รับการตอบรับเป็นอย่างดีสำหรับผลิตภัณฑ์สิ่งทอระดับบน บริษัทฯ
มีความพร้อมอย่างเต็มที่ในการให้บริการทางเทคนิคแก่ลูกค้าเพื่อช่วยพัฒนาผลิตภัณฑ์ใหม่
ทั้งนี้ยอดขายในรอบ 5 ปีที่ผ่านมาเป็นดังนี้

(หน่วย: เมตริกตัน)

  ------------------------ --------- --------- --------- --------- ---------
  ยอดขาย                   ปี 2554    ปี 2553    ปี 2552    ปี 2551    ปี 2550

  เส้นใยเรยอน - ภายในประเทศ 42,632    45,193    40,428    39,657    45,369

  เส้นใยเรยอน - ต่างประเทศ   91,371    80,355    50,045    62,108    48,170

  เกลือโซเดียมซัลเฟต          108,941   102,120   68,715    79,986    70,494
  ------------------------ --------- --------- --------- --------- ---------

ผลิตภัณฑ์ของบริษัทฯ ประกอบด้วยเส้นใยเรยอนที่มีคุณลักษณะพิเศษหลายประการ เช่น
สัมผัสที่นุ่มสบาย ซึมซับความชื้นได้สูง การย่อยสลายได้เองตามธรรมชาติ
ความสบายในการสวมใส่และมีรูปแบบที่ทันสมัย ผลิตภัณฑ์ของบริษัทฯ
สามารถนำไปทำผลิตภัณฑ์ได้อย่างหลากหลาย ไม่ว่าจะเป็นเครื่องนุ่งห่ม ของแต่งบ้าน เสื้อผ้า
ไหมพรม ผลิตภัณฑ์เช็ดทำความสะอาด สุขอนามัยส่วนบุคคล รวมทั้งการใช้ทางการแพทย์
นอกจากนี้เกลือโซเดียมซัลเฟตซึ่งเป็นผลพลอยได้จากกระบวนการผลิต บริษัทฯ
ยังสามารถนำไปใช้ในการผลิตสารซักล้าง แก้ว เยื่อกระดาษและกระดาษ
รวมทั้งอุตสาหกรรมการย้อมผ้า

ผลิตภัณฑ์เส้นใยเรยอนของบริษัทฯ มากกว่าร้อยละ 50 ส่งออกโดยตรงไปยังกว่า 30
ประเทศทั่วโลก
ซึ่งสามารถผ่านเกณฑ์มาตรฐานด้านคุณภาพที่เข้มงวดของลูกค้าในประเทศสหรัฐอเมริกา บราซิล
ยุโรป ตุรกี เกาหลีใต้ ฟิลิปปินส์ อินโดนีเซีย ปากีสถาน เวียดนาม และศรีลังกา

บริษัทฯ ตอบสนองต่อความต้องการทั้งในอุตสาหกรรมสิ่งทอและอุตสาหกรรมที่ไม่ใช่สิ่งทอ
โดยทำการผลิตเส้นใยเรยอนที่มีความหลากหลายตั้งแต่ 0.9 ถึง 5.5 Denier
เส้นใยที่มีความยาวตั้งแต่ 32 ม.ม. ถึง 120 ม.ม. ระดับความแวววาวของการฟอกย้อม
และกึ่งทึบ เส้นใยเรยอนของบริษัทฯ ยังได้รับการรับรองจาก Oeko-Tex Standard 100 อีกด้วย

-   ภาวะอุตสาหกรรมและการแข่งขัน

จากการฟื้นตัวของเศรษฐกิจทั่วโลก ยอดการผลิตเส้นใยโดยรวมเพิ่มขึ้นเป็น 80.1 ล้านตันในปี
2553 ซึ่งนับเป็นการเจริญเติบโตอย่างแข็งแกร่งถึงร้อยละ 11.8 เมื่อเทียบกับปี 2552
โดยเส้นใยหลักๆ เช่น โพลีเอสเตอร์ ฝ้าย
และเส้นใยเรยอนเป็นองค์ประกอบสำคัญของการเติบโตนี้ ยอดการผลิตทั่วโลกของเส้นใยเรยอน
(VSF) เพิ่มขึ้นเป็น 3.25 ล้านตัน หรือร้อยละ 15.1 จากปี 2552
กำลังการผลิตเส้นใยเรยอนโดยเฉลี่ยใน 5 ปีที่ผ่านมาอยู่ที่ร้อยละ 90
เช่นเดียวกันกับยอดการผลิตฝ้ายซึ่งเพิ่มขึ้นร้อยละ 11.9 เป็น 24.5 ล้านตันในปี 2553
อย่างไรก็ตาม
สัดส่วนโดยรวมของการผลิตเส้นใยธรรมชาติต่อยอดการผลิตเส้นใยทั้งหมดทั่วโลกได้ลดลงเป็นร้อยละ
33 ในปี 2553 จากสัดส่วนโดยเฉลี่ยร้อยละ 40 ในปีก่อนหน้า
แผนภูมิต่อไปนี้แสดงให้เห็นถึงยอดการผลิตเส้นใยที่สำคัญทั่วโลกในปี 2553

[]

การส่งออกยังคงเป็นปัจจัยหลักในการเติบโตของอุตสาหกรรมสิ่งทอและเสื้อผ้าของไทย
หลังจากที่ยอดส่งออกในปี 2552 ลดลงร้อยละ 10.5 พบว่าในปี 2553
ได้มีการเติบโตในอุตสาหกรรมดังกล่าวถึงร้อยละ 19.2 และในหกเดือนแรกของปี 2554
มีการเติบโตร้อยละ 18. 9 การนำเข้าฝ้ายในปี 2553 เพิ่มขึ้นกว่าร้อยละ 8.9 เมื่อเทียบกับปี
2552 สะท้อนให้เห็นถึงระดับการผลิตที่สูงขึ้นของอุตสาหกรรมในประเทศ
การส่งออกในขั้นต้นของอุตสาหกรรมที่เกี่ยวเนื่องกันยังคงเติบโตในกลุ่มเส้นใยประดิษฐ์ เส้นใย
เส้นด้าย และผ้า โดยในปี 2553 มีการเติบโตขึ้นร้อยละ 28 เมื่อเทียบกับปี 2552 อย่างไรก็ตาม
เมื่อวัดจากยอดการส่งออกเสื้อผ้าในขั้นปลายของอุตสาหกรรมที่เกี่ยวเนื่องกัน
มีการเติบโตเพียงร้อยละ 8 ในช่วงเวลาเดียวกัน

รายได้จากการขายเพิ่มสูงขึ้นร้อยละ 19 เป็น 12,250 ล้านบาทเทียบกับปีก่อน
ซึ่งเป็นการเพิ่มขึ้นจากราคาขายร้อยละ 10 และปริมาณขายร้อยละ 7
ปริมาณการขายในตลาดส่งออกมีการเติบโตที่น่าพอใจถึงร้อยละ 14
ในขณะที่ปริมาณการขายในประเทศลดลงร้อยละ 6 เมื่อเทียบกับปีก่อนหน้า
องค์ประกอบของการเติบโตโดยรวมมาจากตลาดส่งออกหลักๆ ทั้งหมดในประเทศตุรกี
เอเชียตะวันออกเฉียงใต้ และเอเชียใต้ ในแง่ของการกระจายตัวทางภูมิศาสตร์
มีการส่งออกไปมากกว่า 30 ประเทศ ความหลากหลายนี้ช่วยปกป้องบริษัทฯ
จากความเสี่ยงทางการเมืองและการเงินที่บางประเทศต้องเผชิญเป็นครั้งคราว

บริษัทฯ ประสบความสำเร็จในการเข้าสู่ตลาดเส้นใยโมดาลชั้นสูงในระดับสากล
และยังได้ขยายฐานการส่งออกโดยเพิ่มปริมาณการขายเส้นใยโมดาลขึ้นถึงร้อยละ 122
เทียบกับปีที่ผ่านมา ความต้องการเส้นใยโมดาลยังคงเพิ่มขึ้นเรื่อยๆ
ในวงการสิ่งทอเนื่องจากความแข็งแรงและการให้ความรู้สึกอ่อนนุ่มของเส้นใย
โมดาลใช้เป็นเส้นใยพิเศษสำหรับเสื้อผ้าสตรีและยังใช้ผสมกับฝ้ายสำหรับผลิตเครื่องนุ่งห่มชั้นดี
บริษัทฯ ยังคงความพยายามที่จะขยายฐานลูกค้าสำหรับเส้นใยโมดาลต่อไป

ในระยะเวลาอันใกล้นี้
อุตสาหกรรมเส้นใยเรยอนคาดว่าจะมีการเปลี่ยนแปลงอันทำให้เกิดรอบการตลาดที่สั้นและผันผวนเนื่องจากปัจจัยทางเศรษฐกิจมหภาคทั้งในประเทศและทั่วโลก
อย่างไรก็ตาม บริษัทฯ
ยังคงหาโอกาสที่จะทำให้ธุรกิจเติบโตในระยะยาวในอุตสาหกรรมเส้นใยเรยอน

4.3 การจัดหาผลิตภัณฑ์หรือบริการ

  1. ปริมาณการผลิตและการจัดจำหน่าย

+---------------------------+-------+-----+------+-----+------+-----+
|                           | ป     |     | ปี    |     | ปี    |     |
|                           | ี 2554 |     | 2553 |     | 2552 |     |
+---------------------------+-------+-----+------+-----+------+-----+
|                           | จำนวน | %   | จ    | %   | จ    | %   |
|                           |       |     | ำนวน |     | ำนวน |     |
+---------------------------+-------+-----+------+-----+------+-----+
|   ปริมาณการผลิตจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 13    |     | 128  |     | 91   |     |
|                           | 3,487 |     | ,897 |     | ,311 |     |
+---------------------------+-------+-----+------+-----+------+-----+
|   เกลือโซเดียมซัลเฟต         | 10    |     | 102  |     | 69   |     |
|                           | 9,094 |     | ,124 |     | ,676 |     |
+---------------------------+-------+-----+------+-----+------+-----+
|   ปริมาณการขายจริง          |       |     |      |     |      |     |
|   (เมตริกตัน)               |       |     |      |     |      |     |
+---------------------------+-------+-----+------+-----+------+-----+
|   ภายในประเทศ             | 4     | 31  | 45   | 36  | 40   | 44  |
|                           | 2,632 | .81 | ,193 | .00 | ,428 | .69 |
+---------------------------+-------+-----+------+-----+------+-----+
|   ต่างประเทศ               | 9     | 68  | 80   | 64  | 50   | 55  |
|                           | 1,371 | .19 | ,355 | .00 | ,045 | .31 |
+---------------------------+-------+-----+------+-----+------+-----+
| รวม                       | 13    | 100 | 125  | 100 | 90   | 100 |
|                           | 4,003 | .00 | ,548 | .00 | ,473 | .00 |
+---------------------------+-------+-----+------+-----+------+-----+
|   ปริมาณการขายในประเทศ     |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 3,741 | 30  | 3    | 34  | 2    | 42  |
|                           |       | .54 | ,525 | .13 | ,632 | .36 |
+---------------------------+-------+-----+------+-----+------+-----+
|   เกลือโซเดียมซัลเฟต         | 363   | 2   | 352  | 3   | 264  | 4   |
|                           |       | .96 |      | .40 |      | .25 |
+---------------------------+-------+-----+------+-----+------+-----+
|   อื่นๆ                     | 63    | 0   | 51   | 0   | 13   | 0   |
|                           |       | .51 |      | .49 |      | .21 |
+---------------------------+-------+-----+------+-----+------+-----+
| รวม                       | 4,167 | 34  | 3    | 38  | 2    | 46  |
|                           |       | .01 | ,928 | .02 | ,909 | .82 |
+---------------------------+-------+-----+------+-----+------+-----+
|   ปริมาณการขายต่างประเทศ    |       |     |      |     |      |     |
|   (ล้านบาท)                |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 8,060 | 65  | 6    | 61  | 3    | 52  |
|                           |       | .80 | ,361 | .59 | ,280 | .78 |
+---------------------------+-------+-----+------+-----+------+-----+
|   เกลือโซเดียมซัลเฟต         | 11    | 0   | 7    | 0   | -    | -   |
|                           |       | .09 |      | .07 |      |     |
+---------------------------+-------+-----+------+-----+------+-----+
|   อื่นๆ                     | 12    | 0   | 32   | 0   | 23   | 0   |
|                           |       | .10 |      | .32 |      | .40 |
+---------------------------+-------+-----+------+-----+------+-----+
| รวม                       | 8,083 | 65  | 6    | 61  | 3    | 53  |
|                           |       | .99 | ,400 | .98 | ,303 | .18 |
+---------------------------+-------+-----+------+-----+------+-----+
|   ปริมาณการขายรวม (ล้านบาท) |       |     |      |     |      |     |
+---------------------------+-------+-----+------+-----+------+-----+
|   เส้นใยเรยอน              | 1     | 96  | 9    | 95  | 5    | 95  |
|                           | 1,801 | .34 | ,886 | .72 | ,912 | .14 |
+---------------------------+-------+-----+------+-----+------+-----+
|   เกลือโซเดียมซัลเฟต         | 374   | 3   | 359  | 3   | 264  | 4   |
|                           |       | .05 |      | .47 |      | .25 |
+---------------------------+-------+-----+------+-----+------+-----+
|   อื่นๆ                     | 75    | 0   | 83   | 0   | 38   | 0   |
|                           |       | .61 |      | .81 |      | .61 |
+---------------------------+-------+-----+------+-----+------+-----+
| รวม                       | 1     | 100 | 10   | 100 | 6    | 100 |
|                           | 2,250 | .00 | ,328 | .00 | ,214 | .00 |
+---------------------------+-------+-----+------+-----+------+-----+

2.  วัตถุดิบ และผู้จำหน่ายวัตถุดิบ (SUPPLIER)

วัตถุดิบถือเป็นปัจจัยที่มีความสำคัญเป็นอย่างยิ่งต่อโครงสร้างต้นทุนของบริษัทฯ
รายละเอียดและประเด็นที่เกี่ยวข้องกับวัตถุดิบหลักมีดังต่อไปนี้

-   เยื่อกระดาษชนิดละลายน้ำได้

บริษัทฯ มีการนำเข้าเยื่อกระดาษชนิดนี้จากต่างประเทศทั้งหมด โดยส่วนใหญ่สั่งซื้อจากแอฟริกาใต้
ประเทศแคนาดา และประเทศสวีเดน และบริษัทร่วมในประเทศแคนาดา บริษัทฯ
มีสัญญาการจัดซื้อระยะยาวเพื่อเป็นการประกันความต้องการเยื่อกระดาษจากความผันผวนของราคา
spot ให้มากที่สุด
และเพื่อให้แน่ใจว่ามีความพร้อมในการจัดหาเยื่อกระดาษเพื่อใช้ในการผลิตอย่างต่อเนื่อง
ในปีนี้ราคาเยื่อกระดาษได้ปรับสูงขึ้นร้อยละ 16 เมื่อเทียบกับปีก่อน สาเหตุหลักๆ
เนื่องมาจากความผันผวนของราคาเยื่อกระดาษชนิดละลายน้ำได้จากการแกว่งตัวของฝ้ายและเส้นใยเรยอนในสถานการณ์ตลาด
บริษัทฯ ได้เข้าไปถือหุ้นร้อยละ 33.33 ใน Domsjo Fabriker AB ประเทศสวีเดน
ซึ่งเป็นบริษัทด้านโรงกลั่นชีวภาพและบริษัทที่เชี่ยวชาญทางด้านเซลลูโลส ด้วยกำลังการผลิต
210,000 ตันต่อปีของการผลิตเยื่อกระดาษ เพื่อเป็นหลักประกันการจัดหาเยื่อกระดาษในคราวต่อไป
ประกอบกับการเติบโตของการบริโภคในเยื่อกระดาษในสาธารณรัฐประชาชนจีนและการตึงตัวจากการจัดหาเยื่อกระดาษในราคาตลาด
ณ ขณะนั้น บริษัทฯ
ยังคงดำเนินการเพื่อประกันการจัดหาเยื่อกระดาษสำหรับการเติบโตของธุรกิจในอนาคต

-   โซดาไฟ

  ราคาโซดาไฟภายในประเทศมีแนวโน้มเพิ่มสูงขึ้นอย่างต่อเนื่องนับตั้งแต่ช่วงไตรมาส 2 ของปี
  ต้นทุนเฉลี่ยของปีเพิ่มขึ้นร้อยละ 46
  ซึ่งคาดการณ์ว่าราคาจะยังคงเพิ่มขึ้นในปีหน้าเนื่องมาจากความซบเซาของความต้องการของคลอรีนซึ่งถูกจำกัดในการผลิตโซดาไฟ
  โซดาไฟส่วนใหญ่มีการจัดซื้อภายในประเทศภายใต้สัญญาระยะยาว
  ส่วนที่เหลือจะเป็นการนำเข้าจากต่างประเทศในราคาตลาด ณ ขณะนั้น

-   กำมะถัน

วัตถุดิบชนิดนี้จะถูกนำไปใช้ในกระบวนการผลิตคาร์บอนไดซัลไฟด์ (CS₂) และกรดซัลฟูริค (H₂SO₄)
วัตถุดิบชนิดนี้มีอยู่ตามธรรมชาติจากเหมืองในประเทศแคนาดา
หรือเป็นผลิตผลพลอยได้จากการกระบวนการกลั่นน้ำมัน บริษัทฯ
นำเข้าวัตถุดิบชนิดนี้ทั้งจากการนำเข้าและจากแหล่งในประเทศในราคาตลาด ณ ขณะนั้น
ราคากำมะถันเพิ่มสูงขึ้นเป็นอย่างมากตั้งแต่ไตรมาสแรกของปี ต้นทุนเฉลี่ยของปีเพิ่มขึ้นร้อยละ 44
เมื่อเทียบกับปีก่อน และยังมีแนวโน้มราคาที่เพิ่มขึ้นอย่างต่อเนื่อง
เนื่องมาจากความต้องการที่เพิ่มสูงขึ้นและราคาน้ำมันที่ปรับสูงขึ้น

-   ก๊าซธรรมชาติ

  ก๊าซธรรมชาติถูกนำมาใช้ในกระบวนการผลิต CS₂ ในโรงงานที่ตั้งอยู่ที่จังหวัดสระบุรี
  โดยมีการจัดซื้อจากบริษัท ปตท. จำกัด (มหาชน) ภายใต้สัญญาระยะยาว
  ราคาก๊าซธรรมชาติจะเชื่อมโยงกับราคาน้ำมันในสิงคโปร์และอัตราแลกเปลี่ยนระหว่างเงินบาทและดอลล่าร์สหรัฐฯ
  เช่นเดียวกับผู้บริโภคก๊าซรายอื่นๆ

3.  การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ ได้จัดให้มีระบบการบำรุงรักษาเพื่อการป้องกันและตามกำหนดเวลาอย่างละเอียดถี่ถ้วน
เพื่อให้แน่ใจว่าอุปกรณ์การผลิตทั้งหมดสามารถใช้การได้ดีตลอดอายุการใช้งาน
นอกจากนี้ยังกำหนดให้มีระบบการจัดการอุปกรณ์ที่ทดแทนกันได้สำหรับอุปกรณ์ที่หมดอายุการใช้งาน
บริษัทฯ ได้เล็งเห็นความสำคัญของความปลอดภัยอย่างยิ่งยวด ตลอดทั้งปี บริษัทฯ
ได้ดำเนินโครงการสร้างพฤติกรรมเพื่อความปลอดภัย โดยได้รับการดูแลโดยเจ้าหน้าที่มืออาชีพ
นอกเหนือไปจากจิตสำนึกด้านความปลอดภัยในระดับสูงของพนักงาน การฝึกอบรมอย่างเข้มข้น
และการลงทุนในอุปกรณ์เพื่อความปลอดภัยทุกชนิดแล้ว บริษัทฯ
ยังได้จัดให้มีการซ้อมรับมือเหตุการณ์ฉุกเฉิน เพื่อสร้างมาตรฐานความตื่นตัวให้อยู่ในระดับสูงสุด

นอกเหนือจากเป้าหมายทางการค้าและการปฏิบัติตามนโยบายการกำกับดูแลองค์กรที่ดีแล้ว
การมีส่วนร่วมในการปกป้องสิ่งแวดล้อมถือเป็นสิ่งที่บริษัทฯ จะต้องดำเนินการเป็นลำดับต้นๆ บริษัทฯ
ตระหนักถึงความสำคัญของความปลอดภัยในการทำงานและการปกป้องสิ่งแวดล้อม ในปีที่ผ่านมา
บริษัทฯ ได้ริเริ่มจัดตั้งโครงการสร้างเสริมวินัยในการทำงานเพื่อความปลอดภัย
เพื่อส่งเสริมพฤติกรรมการทำงานที่มีความปลอดภัย
และเป็นการสร้างสิ่งแวดล้อมในการทำงานอย่างปลอดภัย บริษัทฯ
กระบวนการเหล่านี้ได้ผ่านการตรวจสอบเป็นประจำอย่างสม่ำเสมอโดยผู้บริหารระดับสูง บริษัทฯ
ได้ดำเนินกิจกรรมที่หลากหลาย รวมไปถึงการนำเทคโนโลยีใหม่ๆ มาใช้บำบัดน้ำเสียและไอเสีย
เพื่อให้เป็นไปตามมาตรฐานที่ทางราชการกำหนด เช่น

น้ำเสีย: น้ำเสียจากกระบวนการผลิตและจากแหล่งอื่นๆ
จะได้รับการบำบัดในโรงบำบัดน้ำเสียในชั้นต้นที่มีประสิทธิภาพสูง
จากนั้นจะมีการบำบัดในระยะที่สองโดยใช้ระบบจุลินทรีย์ย่อยสลาย

มลพิษทางอากาศ: ระบบบำบัดมลพิษ (Scrubber)
จากกระบวนการปั่นเส้นใยได้รับการออกแบบให้สามารถดูดซับไฮโดรเจนซัลไฟด์
และทำปฏิกิริยากับออกซิเจน จนไฮโดรเจนซัลไฟด์กลายเป็นกำมะถัน
ซึ่งกำมะถันที่ได้จากกระบวนการนี้จะถูกนำกลับมาใช้ใหม่ในกระบวนการผลิต
อากาศที่ผ่านกระบวนการบำบัดแล้วจะถูกปล่อยสู่ชั้นบรรยากาศผ่านปล่องที่มีความสูงถึง 175 เมตร

ขยะมูลฝอย: ขยะมูลฝอยทุกประเภทที่เกิดขึ้นจากกระบวนการผลิตและกิจกรรมอื่นๆ
จะมีการคัดแยกและส่งไปกำจัดอย่างเหมาะสมต่อไปโดยผู้ประกอบการที่ได้รับอนุญาต
ปัจจุบันปริมาณการกำจัดขยะมูลฝอยถูกนำไปเป็นส่วนหนึ่งของวัตถุดิบในกระบวนการผลิตซีเมนต์
ซึ่งทำให้เป็นมิตรต่อสิ่งแวดล้อมมากยิ่งขึ้น บริษัทฯ ได้ดำเนินโครงการต่างๆ
ร่วมกับแผนกวิจัยและพัฒนาของมหาวิทยาลัยที่มีชื่อเสียง
เพื่อพัฒนากระบวนการที่เหมาะสมในการนำขยะมูลฝอยกลับมาใช้ใหม่ให้เกิดประโยชน์อย่างต่อเนื่อง

การปล่อยก๊าซ: โรงงานผลิตกรดกำมะถันได้รับการออกแบบบนหลักการ DCDA
โดยใช้ระบบกำจัดไอน้ำที่มีประสิทธิภาพ จากนั้นจะเข้าสู่ระบบบำบัดมลพิษ (สครับเบอร์)
เพื่อควบคุมปริมาณซัลเฟอร์ไดออกไซด์ที่ปล่อยออกไป

4.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-